|  |
| --- |
| Valmierā |

|  |  |  |  |
| --- | --- | --- | --- |
| 19.05.2025 | | Nr. | 2.4.8.-1./475 |
|  | | | |
| Uz | 18.05.2025. | Nr. |  |

|  |  |
| --- | --- |
|  | **Biedrība “DUEsport”** |
|  | duesport@inbox.lv |

|  |
| --- |
|  |
| **Par atzinumu bērnu nometnei** |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi biedrības “DUEsport” (turpmāk – Nometnes organizētājs) 2025. gada 18. maija iesniegumu atzinuma saņemšanai bērnu diennakts nometnei “Šļakatas pa gaisu” Vidzemes Tehnoloģiju un dizaina tehnikuma dienesta viesnīcā, Egļu gatvē 15, Priekuļos, Priekuļu pagastā, Cēsu novadā (turpmāk – Dienesta viesnīca). Nometnes laikā nodarbības paredzētas peldbaseinā “Rifs”, Cēsu prospektā 46A, Priekuļos, Priekuļu pagastā, Cēsu novadā (turpmāk – Peldbaseins). Nometnes paredzētais norises laiks ir no 2025. gada 3. augusta līdz 2025. gada 8. augustam.

Atbilstoši 2025. gada 18. marta  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” - *ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes darbības uzsākšanu nav nepieciešams.*

Informējam, ka Inspekcija 2025. gada 26. martā Dienesta viesnīcā veica plānveida kontroli. Novērtēšanas rezultātā 2025. gada 26. martā tika sagatavots kontroles akts Nr. 00125125. Tāpat Inspekcija 2025. gada 28. janvārī veica plānveida kontroli Peldbaseinā, par ko 2025. gada 29. janvārī tika sastādīts kontroles akts Nr. 00053225.

Nometnes darbības laikā nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības. Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un tā atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv).

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |